Rikunarita-ORG/Wikinium huggingface dataset:
# Dia

Orihoscu en Biarritz
Se llama **dia** (el latín "dies") al tiempu que tarda la Tierra en repial 360 graus alreol el su ehi. Se trata duna horma e miil el tiempu —la primel que tuvu el ombri— inque el esarrollu e l'astronumia á muestrau que, sigún seya la referéncia que se gasti pa miil un hiru, se trata e tiempu solal u e tiempu sidéreu —el primeru toma cumu referéncia al Sol i el segunderu a las estrellas—. Nel chascu en que nu se acompañi el términu "dia" con otru vocablu, ebi entendelsi cumu dia solal meyu, basi el tiempu cevil, que se devii en 24 oras, de 60 minutus i 3600 segundus (60 segundus pol minutu). Es izil, un dia cuenta con 86.400 segundus.

## Dia solal meiu

Es el gastau pa tolos asuntus cotidianus. Se defini cumu el tiempu que tarda el Sol en culminal dos vezis consecutivas nel meriyanu el oservaol, sigún un promeyu anual.

Cola mesma referéncia, el Sol, se tiini el añu tropical u añu trópicu, tiempu que s'enraba la Tierra nel su movimientu anual. Nun añu trópicu la Tierra da 365,242189 güertas alreol el su ehi i, pol tantu, un añu trópicu dura 365,242189 dias solaris meyus.

## Dia sidéreu

Tamién llamau dia sideral, es el tiempu que trascurri entri dos tránsitus sucesivus el equinoccio meyu u, de manera equivalenti, es el tiempu entri culminacionis sucesivas duna estrella nel meriyanu local. Pa un oservaol concretu el dia sidéreu prencipia cuandu el puntu Aries bandea el su meriyanu.

Nun añu trópicu la Tierra da 365,242189 güertas alreol el su ehi respeto al Sol, peru respetu a las estrellas da una güerta mas: 366,242189. Se puei conseguil una aprosimación suficientimenti güena el valol el dia sidéreu:

* 1 añu trópicu = 365,242189 dias = 8.765,8125 oras
* 1 dia sidéreu = (8.765,8125 h/366,242189) = 23,9345 oras

El dia sidéreu resurta sel argu menol de 24 oras: 23o 56m 4s, aprosimadamenti.

En astronumia oservacional se gasta el tiempu sidéreu. Supongamus que oi aliniamus una estrella i escrebimus la ora. Mañana la estrella arcançará la mesma aliniación unus 3m 55,9s enantis.

Pol otra parti, ai que deferencial entri el períu e repiu e la Tierra respetu a las estrellas i el dia sidéreu propiamenti iziu. Al sel el equinoccio meyu un puntu móvil ebiu a la precesión, el dia sidéreu es 0,0084 segundus mas cortu qu'el períu rotacional respetu a las estrellas.

Sintetizandu:

* Períu rotacional respetu a las estrellas: 23o 56m 4,0989s
* Dia sidéreu (meyu): 23o 56m 4,0905s

## Atijus p'ahuera

* Carculaol el númeru e dias, mesis i añus entri dos fechas (ingrés).
* Duración de día (ingrés).
# Tiempu

Un reló es un aparatu que puei medil el tiempu transcurriu entre dos eventus.
El **tiempu** es la magnitú física cona que medimus la duración o deseparación d'acontecimientus sujetus a muación, delos sistemas sujetus a oselvacion, estu es, el periou que transcurri entre el estau del sistema quandu esti aparentava un estau X i el enstanti nel que X registra una variacion perceptibli pa un oselvaol (o aparatu de media). Es la magnitú que premiti ordenal los sucesus en secuencias, estableciendu un pasau, un presenti i un huturu, i da lugal al prencipiu de causaliá, unu los asiomas del metodu científicu. El tiempu á siu frecuentementi concebiu como un fluju sucesivu de situacionis atomizás.
La su uniá básica nel Sistema Internacional es el segundu, cuyu símbolu es **s** (debiu a qu'es un símbolu i no una abreviatura, no s'ebi escrevil con mayúscula, ni como "seg", ni agregandu un puntu posteriol).
# Cini

|  |
| --- |
| **Avissu** Esti endilgui ebi sel revissau por un corretol.
 |

*Caballu en movición* (*Animal locomotion*) es una secuencia animá d'un caballu de carreras galopandu. Las fotus huerun realizás pol Eadweard Muybridge i se pubricarun pol primera ves en 1887 en Filadelfia.
El **cini** o **cinimatografia** es la ténica que consisti en proyetal fotugramas de holma rápida i sucesiva pa creal la impresión de movición. Tamién se llama *cini* a las salas enas cualis se proyetan las piniclas. Se consiera, normalmenti, un arti, polo qu'es llamau *el sétimu arti* consierandu las seis artis el mundu crásicu.

## Atijus

* En Commons ai conteníu multimedia sobre **Cini**.
# Corea del Sul

**Corea del Sul**
|

|  |  |
| --- | --- |
|  |  |

 |
|  |
| Luenga oficial | coreanu
 |
| Capital | Seúl
 |
| Presienti | Moon Jae-in
 |
| Primel Menistru | Hwang Kyo-ahn
 |
| Cumprimentu  - Total  - 0,3% augua
 | Posición 107ª 99.538,7 km²
 |
| Puebración  - Total (2007)  - Densiá
 | Puestu 25º 48.846.823 498 ab/km²
 |
| PIB  - Total (2005)  - PIB/capita | Posición 13ª 957.053 millonis de US$
 |
| Monea | Wŏn sulcoreanu (원)
 |
| Inu | *Aegukga* |
| Domiñu Internet | .kr
 |
| Códigu telefánicu | +82
 |
| Biembru de: ONU, APEC, OCDE
 |
|
 |

La **Repúbrica de Corea**, comúnmenti conocia comu **Corea del Sul** (en coreanu: 대한민국;大韓民國; *Daehan Minguk*) es un país d'Ásia oriental, assitiau ena parti sul la Península de Corea. Hazi arrayu al norti con la Repúbrica Democrática Populal de Corea (Corea del Norti), cona cual holmaba un solu país hata 1945. Al esti con el Mari el Esti (Mari el Japón), al sulesti i sul con el estrechu de Corea, que lo desepara de Japón, i al oesti con el mari Amarillu. El su territoriu comprendi la parti sul la península de Corea i las aprosimadamenti tres mil islas que l'arrodean, endrentu las cualis destacan Jeju, Ulleung i Dokdo. La su capital es Seúl. La metá la puebración abita ena capital o ena su area urbana.

## Organiçación territorial

La repubricá está devidía en 9 provincias i 8 ciáis utónomas. Las ciáis utónomas se devíin en: 1 Ciá especial (*teukbyeol-si*), 6 Ciáis metropolitanas (*gwangyeok-si*) i una Cía utónoma especial (*teukbyeol jachi-si*). Las provincias se devíin en 8 Provincias (-*do*) i una Provincia Utónoma Especial (*teukbyeol jachi-do*).

## Demografía

### Puebración

A 1 de noviembri de 2024, Corea el Sul tuvía una puebración de 51.810.000 abitantis. Del total dela puebración, 49.760.000 pressonas eran coreanas (96.1%). 2.040.000 presonas eran folasterus (3.9%).

Por destribución d'edá: 5.420.000 de pressonas tuvían entri 0 i 14 añus. En edá de trebajal (entri 15 i 64 añus), vía 36.260.000 pressonas. I 10.120.000 pressonas eran mayoris de 64 añus.

### Religión

Dela puebración total del país, cono daus de KOSTAT a jullu de 2024: El 15% eran protestantis, el 16,3% eran budistas i el 5,1% eran católicos. La mayol parti dela puebración (63,4%) declaró sel increora o non tenel afiliacón religiosa denguna.

## Conomía

En heneru de 2026, Corea el Sul tuvía un total del 1.211.000 pressonas sin empreu dengunu (4.1% dela pueblación total).

## Referencias

## Atijus p'ahuera

* En Commons ai conteníu multimedia sobre **Corea del Sul**.
# Directol de cini

Alfred Hitchcock
Federico Fellini
Akira Kurosawa
Steven Spielberg en Sri Lanka duranti el rodagi de *Indiana Jones*.
Un **directil de cini** (en femeninu, **directora de cini**; sinónimus: **realiçaol** o **realiçaora**; **ciniasta**, **realiçaol/a de cini**) es la pressona que dirigi la filmación o rodagi duna pinícula de cini, da instrucionis al equipu ténicu i artísticu, decide la colocación delas cámaras, supervisa el decorau i el vestuariu, i toas aquellas funcionis necesarias pa lleval a buen término la produción.
Previamenti abrá interveniu en numerosas laboris, prencipalmenti la realización del guion ténico (encuadri, planu, movimientus de cámara, objetivu i angulación), comu la seleción o repartu de quienis actuarán i delos demás profesionalis, los escenarius naturalis enos que se rodará la pinícula, los decoraus o la redación final del guion.

## Estória

La importancia que se tien dada al diretol ena estória del cini es abondu variá. Por exempru, ena dómina d'oru de Hollywood, la pressona más emportanti ena creación duna pinícula era el produtor cinematográdicu, y el personagi mas relevanti era el actor o l'atriz, siendu considerau ena mayoria delos casus el diretol como un meru técnicu que dirigia cada dia la filmación.

Jue primeru n'Uropa i endispués enus Estaus Uníus ondi el diretol jue tomandu mayol relevancia ata aportal a considerallu nalguna manera comu l'autol dela piníncula.

## Referencias
# Luenga coreana

| Coreanu |
| --- |
|
한국어 (Corea'l Sul)

조선말 (Corea'l Norti) |
| Palrau en | * Corea'l Sul
* Corea'l Norti
* China
 |
| Palrantis |
81 million (2022) |
| Familia |
lengua aislá |
| Escreviúra |
Hangeul i Hanja |
| Estatus oficial |
| Oficial en |
Corea'l Sul, Corea'l Norti (cooficial con sotra(s) lengua(s) / luenga(s) en China (Prefetura de Yanbian i Condalgu de Changbai)) |
| Códigus / Cóigus |
| ISO 639-1 |
ko |
| ISO 639-2 |
kor |
| ISO 639-3 |
kor |
|  |
|

La **Luenga Coreana**, tamién mentá **Lengua coreana**,(En Corea'l Norti:조선말,*chosonmal*; en Corea'l Sul:한국어, *hangeuleo*) es una luenga aislá palrá ena Península de Corea i el norti de China, ena su mayol parti pol puebru coreanu. Es la lengua oficial dela Repúbrica de Corea, ondi se menta hangeuleo, i dela Repúbrica Popular Democratica de Corea, ondi se menta *chosonmal*. La Guerra de Corea ena década de 1950 i la posteriol devisión dela península án criau grandis deferencias de vocabulariu ena lengua.

## Crassificación

La su crassificación es difici. La luenga coreana horma parti dela familia de luengas coreánicas, junta la lengua Jeju, que sueli sel considerá más un dialetu qu'una idioma. Huera dela familia coreánica, se considera qu'es una lengua aislá, ya que no está emparentá con nenguna lengua conocía.

## Alfabetu

La lengua coreana gasta el su propiu alfabetu, llamau *hangul* en Corea'l Sul i *chosongul* en Corea'l Norti.

## Vea-si Tamién

* Corea'l Norti
* Corea'l Sul
* Lengua aislá

## Referencias